Wu-Tang Clan

Wu-Tang Clan (/ˈwuːtæŋ/) je americká hip-hopová skupina z New Yorku, ktorej členmi sú East Coast rapperi RZA, GZA, Method Man, Raekwon, Ghostface Killah, Inspectah Deck, U-God, Masta Killa, Ol’ Dirty Bastard a neskôr aj Cappadonna. Skupina bola založená v newyorskom obvode Staten Island.

V roku 2008 ich webstránka About.com zaradila na 1. miesto v zozname najlepších hip-hopových skupín všetkých čias.Adaso, Henry. 25 Best Rap Groups of All-Time . About.com. Retrieved June 19, 2010. Kris Ex z časopisu Rolling Stone nazval skupinu Wu-Tang Clan za „najlepšiu rapovú skupinu vôbec“. V roku 2004 časopis NME nazval skupinu ako jednu z najvplyvnejších skupín posledných desiatich rokov.

História
Skupinu založila deväťčlenná partia kamarátov na čele s producentom a de facto lídrom RZA. Názov skupiny bol vybraný podľa taoistického kláštora v pohorí Wu-tang. Wu-Tang Clan sa tak prihlásili k svojím vzorom z ázijských kung-fu filmov. Poslucháčov skupina priťahuje predovšetkým striedavým rapom jednotlivých členov a tvrdosť ich prejavu. Popularitu skupine vyniesli albumy Enter The Wu-Tang (36 Chambers) z roku 1993 a Wu-Tang Forever (1997). Skupina sa nesnaží ovplyvniť životný štýl svojich poslucháčov len hudbou. Od roku 1995 distribuuje aj vlastné kolekcie oblečenia pod značkou Wu-Wear. Značka Wu zaštiťuje aj sólové projekty jednotlivých členov. Za album Wu-Tang Forever obdržala skupina v roku 1998 nomináciu na Cenu Grammy za najlepší rapový album. 

Diskografia
 Enter the Wu-Tang (36 Chambers) (1993)
 Wu-Tang Forever (1997)
 The W (2000)
 Iron Flag (2001)
 8 Diagrams (2007)
 A Better Tomorrow (2014)
Once Upon a Time in Shaolin (2015)
The Saga Continues (2017)

Referencie

Iné projekty

Externé odkazy
Oficiálna webstránka

Zdroj

Kategória:Hudobné skupiny z 1992
Kategória:Hiphopové hudobné skupiny USA
Kategória:Oktety v hudbe
Kategória:Nonety v hudbe
Kategória:East Coast hip-hop